Laurent Simons var aðeins níu ára gamall þegar hann hóf nám við Eindhoven háskólann í Hollandi.instagram Laurent Simons , belgískur níu ára strákur , er hættur í háskóla en hann vonaðist til að útskrifast núna um áramótin . Simons var skráður í Eindhoven háskólann í Hollandi og höfðu foreldrar Laurent vonast til þess að hann gæti útskrifast fyrir tíu ára afmælið sitt , þann 26. desember næstkomandi . Frá þessu er greint á vef breska ríkisútvarpsins . Samkvæmt háskólanum átti Laurent eftir að taka of mörg próf til að geta útskrifast fyrir afmælið og neituðu foreldrar hans þá boði skólans um að hann gæti útskrifast á næsta ári og skráðu hann úr náminu . Laurent átti að klára þriggja ára nám í rafmagnsverkfræði á aðeins tíu mánuðum til að geta klárað prófið fyrir tíu ára afmælisdaginn sinn . Alexander Simons , faðir Laurent , sagði í samtali við hollenska fréttamenn að háskólinn hafi gagnrýnt hann fyrir að hafa verið í stöðugu sambandi við fjölmiðla varðandi son sinn . „ Okkur var sagt að of mikið álag væri á barninu okkar vegna fréttaflutnings og ef við héldum fréttaflutningi áfram þyrfti hann að fara til sálfræðings , “ sagði Alexander í samtali við Hollensku fréttastofuna De Volkskrant . „ Ef barn er gott í fótbolta finnst öllum í lagi að því sé deilt á fréttamiðlum . Sonur minn hefur aðra hæfileika . Af hverju ætti hann ekki að vera stoltur af þeim ? “ Laurent Simon deildi einnig skjáskoti af tölvupósti á Instagramsíðu sinni sem háskólinn hafði sent honum í síðasta mánuði um mögulega útskrift í desember og hljóðaði myndatextinn svo á ensku „ Liar liar pants on fire !!! “ Í tilkynningu sagði verkfræðisvið Eindhoven háskólans að það væri ekki mögulegt fyrir Laurent að klára nám sitt fyrir tíu ára afmælið ef hann ætti að geta þróað með sér skilning , hugmyndaflug á sviðinu og gagnrýna hugsun . Ef náminu væri flýtt myndi akademískur ferill hans lýða fyrir það . Háskólinn varaði einnig við því að „ setja of mikla pressu á þennan níu ára gamla stúdent , “ sem hefði „ hæfileika sem hefðu ekki sést hingað til . “